Ungalen-a usan-d d agemmuḍn tedyanin n tefsut n 1980, imi asentel-nsen agejdan d timagit. Tagnit n tlalit n wungalen-a d tagnit akk iẓemken deg umezruy n usuter n timagit tamaziɣt, dayen i yeǧǧan tasertit n tallit-a ad tḥareb akk ayen yurzen ɣer yidles d tutlayt n tmaziɣt, ladɣa tira imi akken i d-nebder yakan adabu yettḥarab tira n tutlayt n tmaziɣt ugar n umeslay s tutlayt, imi tira d yiwen n wudem seg wudmawen n uzbu n yal aɣref d usɛeddi n tesnakta-ines.